దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
బోల్ట్ ఫ్లాపయినా జమైకాకు స్వర్ణం!
వరల్డ్ అథ్లెటిక్స్ ఛాంపియన్‌షిప్‌లో స్పింట్ కింగ్ ఉసేన్ బోల్ట్ నిరాశపరిచినా.. మహిళా స్ప్రింటర్ ఎలైన్ థాంప్సన్ ఫ్లాపయినా జమైకాకు స్వర్ణం సాధించింది.
TNN | Updated:
Aug 9, 2017, 10:07AM IST
వరల్డ్ అథ్లెటిక్స్ ఛాంపియన్&zwnj;షిప్&zwnj;లో స్పింట్ కింగ్ ఉసేన్ బోల్ట్ నిరాశపరిచినా.. మహిళా స్ప్రింటర్ ఎలైన్ థాంప్సన్ ఫ్లాపయినా జమైకాకు స్వర్ణం సాధించింది. బోల్ట్, థాంప్సన్ షోతో తీవ్ర నిరాశకుగురైన జమైకా క్రీడాభిమానులకు ఒలింపిక్ ఛాంపియన్ ఒమర్ మెక్&zwnj;లాడ్ ఉత్తేజానిచ్చాడు. 110 మీటర్ల హర్డిల్స్&zwnj;లో మెక్&zwnj;లాడ్ స్వర్ణం సాధించి జమైకా పసిడి ఖాతాను తెరిచాడు. మెక్&zwnj;లాడ్ 13.04 సెకన్లలో లక్ష్యాన్ని చేరుకుని సర్వణం దక్కించుకున్నాడు. రష్యా అథ్లెట్ సెర్జీ షుబెంకోవ్ 13.14 సెకన్లలో గమ్యాన్ని చేరుకుని రజతం సాధించాడు. ఇక హంగేరి స్ప్రింటర్ బలాజస్ బాజి (13.28 సెకెన్లు) కాంస్యం సొంతం చేసుకున్నాడు.
కాగా, 2011 ప్రపంచ ఛాంపియన్&zwnj;షిప్&zwnj; 100 మీటర్ల పరుగును మినహాయిస్తే 2008 ఒలింపిక్స్&zwnj; నుంచి ఏ ప్రపంచ స్థాయి టోర్నీలోనూ ఉసేన్ బోల్ట్ స్వర్ణం కోల్పోలేదు. ఐతే ప్రస్తుత వరల్డ్ అథ్లెట్ ఛాంపియన్&zwnj;షిప్&zwnj; 100 మీటర్ల పరుగులో మాత్రం బోల్ట్&zwnj; కాంస్యానికి పరిమితమయ్యాడు. అతడితో పాటు మహిళల 100 మీటర్ల పరుగులో ఫేవరెట్&zwnj; అయిన ఎలైన్&zwnj; థాంప్సన్&zwnj; సైతం స్వర్ణం సాధించలేకపోయింది. దీంతో జమైకా అభిమానులు తీవ్ర నిరాశకు గురయ్యారు. ఎప్పుడూ ప్రపంచ ఛాంపియన్&zwnj;షిప్&zwnj; ఆరంభంలోనే పసిడి పతకాలతో పట్టికలో ముందుండే జమైకా.. ఈసారి వెనుకబడిపోయింది. ఐతే ఎట్టకేలకు ఒమర్ మెక్&zwnj;లాడ్ జమైకాకు పసిడి దాహం తీర్చాడు.